b'\n_START_ARTICLE_\nReaktivno letalo\n_START_PARAGRAPH_\nReaktivno letalo (ali v\xc4\x8dasih imenovan le reaktivec) je letalo s pogonom na reaktivne motorje. Reaktivna letala ve\xc4\x8dinoma letijo mnogo hitreje kot propelerska letala in na ve\xc4\x8djih vi\xc5\xa1inah (10.000-15.000 m). Na teh vi\xc5\xa1inah reaktivni motorji dose\xc5\xbeejo najvi\xc5\xa1jo u\xc4\x8dinkovitost na dolgo razdaljo (medtem ko propelerska letala najvi\xc5\xa1jo u\xc4\x8dinkovitost dose\xc5\xbeejo na znatno manj\xc5\xa1ih vi\xc5\xa1inah). Nekatera letala na reaktivni pogon lahko letijo hitreje od hitrosti zvoka._NEWLINE_Frank Whittle, angle\xc5\xa1ki izumitelj in RAF \xc4\x8dastnik, je koncept reaktivnega pogona razvil \xc5\xbee leta 1928. Hans von Ohain je v Nem\xc4\x8diji isti koncept razvil samostojno skoraj desetletje pozneje, konec 1930.-ih let. V svojem pismu februarja 1936 je Ernestu Heinklu opisal svoj izum in njegove mo\xc5\xbenosti. O konceptu kompresorjev in turbin pa je \xc5\xbee leta 1926 pisal angle\xc5\xa1ki in\xc5\xbeenir Alan Arnold Griffith.'